**ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ**

**ΑΚ. ΕΤΟΥΣ 2019-2020**

Ανακοινώνουμε στους φοιτητές και φοιτήτριες του Τμήματος, ότι από **την Δευτέρα 16 Μαρτίου 2020 μέχρι και την Κυριακή 19 Απριλίου 2020**, θα πρέπει να υποβάλουν ηλεκτρονικά τις δηλώσεις μαθημάτων για το ΕΑΡΙΝΟ ΕΞΑΜΗΝΟ του ακαδημαϊκού έτους 2019-2020.

Η δήλωση των μαθημάτων γίνεται στην Ιστοσελίδα

**euniversity.uth.gr/unistudent**

***Κανόνες Δήλωσης:***

* Όλα τα υποχρεωτικά μαθήματα προηγούνται στη δήλωση από τα μαθήματα επιλογής
* Τα μαθήματα πρέπει να δηλώνονται υποχρεωτικά με προτεραιότητα από το μικρότερο προς το μεγαλύτερο εξάμηνο
* Φοιτητές του 4ου εξαμήνου που δεν έχουν επιτύχει σε τουλάχιστον (2) μαθήματα κατά τα προηγούμενα έτη, δεν έχουν δικαίωμα να δηλώσουν μαθήματα του 4ου εξαμήνου αλλά θα δηλώσουν μαθήματα μόνο του 2ου εξαμήνου
* Φοιτητές του 6ου εξαμήνου που δεν έχουν επιτύχει σε τουλάχιστον (8) μαθήματα κατά το 1ο και 2ο έτος σπουδών τους, δεν έχουν δικαίωμα να δηλώσουν μαθήματα του 6ου εξαμήνου
* Φοιτητές του 8ου εξαμήνου που δεν έχουν επιτύχει σε τουλάχιστον (15) μαθήματα κατά το 1ο, 2ο και 3ο έτος σπουδών τους, δεν έχουν δικαίωμα να δηλώσουν μαθήματα του 8ου εξαμήνου
* **Δηλώσεις Παιδαγωγικών Μαθημάτων:** Με βάση τον Κανονισμό Σπουδών, τα Παιδαγωγικά Μαθήματα (κωδικοί ΕΥ672, ΕΥ673, ΕΥ871, 0ΕΠ03, 0ΕΠ04) δηλώνονται από το 6ο εξάμηνο Σπουδών και μετέπειτα.
* **Πρακτική Άσκηση:** Η Πρακτική Άσκηση είναι προαιρετική και μπορεί να δηλωθεί από φοιτητές και φοιτήτριες που έχουν ολοκληρώσει το 1ο έτος σπουδών τους και βρίσκονται στο 2ο ή μεγαλύτερο έτος σπουδών με την προϋπόθεση να έχουν εξεταστεί επιτυχώς σε όλα τα υποχρεωτικά μαθήματα του 1ου έτους φοίτησης. Αφορά μόνο όσους προηγουμένως έχουν υποβάλλει ηλεκτρονική αίτηση ενδιαφέροντος στο pa.uth.gr. Η Πρακτική Άσκηση δεν προσμετράται στα μαθήματα που απαιτούνται για τη λήψη Πτυχίου.
* Συνολικά μπορεί να δηλωθούν τόσα μαθήματα στο εξάμηνο ώστε συνολικά στο έτος ο αριθμός τους να μην υπερβαίνει τον κανόνα ν+6 (όπου ν= ο αριθμός των μαθημάτων βάσει προγράμματος σπουδών) και συγκεκριμένα:

***Για τους εισακτέους από το ακ. έτος 2014-2015 και εξής:***

**Φοιτητές 2ου εξαμήνου:** έως **18 μαθήματα το έτος**

**Φοιτητές 4ου εξαμήνου:** έως **20 μαθήματα το έτος**

**Φοιτητές 6ου εξαμήνου**  έως **21 μαθήματα το έτος**

**Φοιτητές 8ου εξαμήνου:** έως **18 μαθήματα το έτος**

**Φοιτητές ΕΠΙ ΠΤΥΧΙΩ:** έως **22 μαθήματα το έτος**

***Για τους εισακτέους του ακ. έτους 2013-2014:***

**Φοιτητές 2ου εξαμήνου:** έως **16 μαθήματα το έτος**

**Φοιτητές 4ου εξαμήνου:** έως **18 μαθήματα το έτος**

**Φοιτητές 6ου εξαμήνου:** έως **21 μαθήματα το έτος**

**Φοιτητές 8ου εξαμήνου:** έως **18 μαθήματα το έτος**

**Φοιτητές ΕΠΙ ΠΤΥΧΙΩ:** έως **22 μαθήματα το έτος**

***ΠΡΟΣΟΧΗ!!***

* ***ΜΗΝ ΞΕΧΝΑΤΕ ΜΕΤΑ ΤΗ ΣΥΜΠΛΗΡΩΣΗ ΤΗΣ ΔΗΛΩΣΗΣ ΝΑ ΠΑΤΑΤΕ ΑΠΟΣΤΟΛΗ.***
* ***ΝΑ ΕΠΙΒΕΒΑΙΩΝΕΤΕ ΟΤΙ Η ΔΗΛΩΣΗ ΕΧΕΙ ΥΠΟΒΛΗΘΕΙ ΣΤΟ ΣΥΣΤΗΜΑ***

  **Από τη Γραμματεία του Τμήματος**